Period: Old Babylonian
Genre: Literary
Transliteration:
<SURFACE>
...
...igi-ŋal₂...
...me-zu mah-am₃ lu₂ al...
...ur₃-bad₃-da na de₅-de₅
saŋ šu du₃-du₃ en uru₁₆-e-ne
ešgiri₂ šu du₈ barag-barag-ge₂-ne
unud uŋ₃ lu-a igi il₂-il₂-i
niŋ₂-na degₓ(RI) ŋi₆-a en-nu-uŋ₃ <unk> a-gin₇ sila daŋal peš-peš-e
kan₄ ud e₃-ba ŋal₂ da₁₃-da₁₃ {ŋiš}ig-bi sila-ba gub-bu
{d}hendur-saŋ-ŋa₂ me-zu mah-am₃ lu₂ al nu-um-me
...lugal niŋin₆{ki} ki niŋ₂-daŋal-la-ba šid-du₃-bi za-e-me-en
...ŋiškim mah {d}nanše šu-za im-ma-gub
...ama {d}nanše šag₄ mu-ti-ni-ib-kuš₂-u₃
...šibir ŋidru ŋiš-hur-ra-bi ki sikil-la bi₂-in-mu₂
...zu sila sig₉-ga il₂-la-aš igi...
...kug-zu kar si sa₂ {ŋiš}ma₂-gur₈ sikil-am₃ dadag-ga-am₃
in-nin ama {d}nanše ma₂-gur₈ kug ša-mu-ra-ab-dirig-ga
šag₄-ba nar dug₃ nun ša-mu-na-du₁₂-am₃
gana₂ zid ki mu-e-ŋar-ra-zu gig ziz₂ gu₂-gal-la-am₃
ki niŋ₂-gur₁₁ im-mi-ŋar-ra-zu e-ri-ne {ŋiš}asal-a
pap-zu en ab kug-ga dar{mušen}
{d}nin-dar-a lugal lagaš{ki}ra
ab₂-šilam kug-ge i₃ mu-na-ab-tum₃ ga mu-na-ab-tum₃
itid zag-mu ud sa₂-dug₄-ga-kam
{d}nin-dar-a e₂-za niŋ₂-mussa
in-nin ama {d}nanše ša-mu-ra-da-ab-ak-e
id₂-zu ku₆ ku₃-ŋal₂ nu-un-dab₅ kun-bi nu-sud-e
a-šag₄-zu engar-e niŋ₂-kud la-ba-ab-ak-e
gud-zu-ta lu₂ gud ed₃-da-ke₄ gud la-ba-ra-ab-ed₃-de₃
udu-zu-a u₂-tul₂ nu-un-ku₄-ku₄ šid nu-du₃-e
{ŋiš}<unk> za gi nu-gib-be₂
{ŋiš}buniŋ niŋ₂-silaŋ-ŋa₂-zu niŋ₂-kud la-ba-ab-ak-e
nitah lu₂-la-ga mu-e-ši-niŋin₂-na a-niŋin₂ mu-na-an-du₃-uš
sila sig₉-ga-ba saŋ šu bi₂-du₃
ki-e-ne-di-ba lul-eš₂ im-ta-e-en
saŋ ug₅-ga kur-ra <unk> e-da gal₅-la₂ gal-bi-me-en
{d}hendur-saŋ-ŋa₂ me-zu mah-am₃ lu₂ al nu-um-me
diŋir lu₂-ulu₃-ke₄ gu₇ naŋ-da ša-ra-da-gub
lu₂-ulu₃ {gi}kid aš-rin u₃-bi₂-in-dab₅ šu-na...
mu {d}hendur-saŋ-ŋa₂-ka um-mi-in-pad₃
sila...ŋi₆ u₃-na-ka si sa₂-bi...
dub-sar-dub-sar a-ra-li <unk>...<unk> <unk>...
<unk> ba-ta lu₂ ud-de₃ <unk>...im-ta-ab-gen₆-ne₂...
<unk> eš ur₃-bad₃-da ki-nu₂ dug₃-dug₃-ge-en
niŋir-ra 7(diš)-na-ne-ne...
...bad₃ kalam-ma-ka ma-ra-ši-niŋin₂...
ki-ba uŋ₃ <unk> ma-ra-ra...
...hul-ŋal₂ iri-a...
...erim₂-du šag₄-ŋar <unk>...
...igi sag₉ {d}lamma...
...nu <unk> {d}lamma...
...
...<unk>...
...<unk> <unk> sila...
...a im-mi-tu₅...
...<unk> gum-ma <unk>...<unk>...
...<unk> <unk>...gur-ra
...gub-ba-ta im-ta <unk> de₃-eš
e-ne-ne-ne en ŋi₆-par₃-ra bi₂-in-huŋ-e-ne
nin-diŋir maš₂-a im-mi-in-dab₅-be₂-ne
gudug hi-li-a bi₂-in-gub-bu-ne
ud ne ud te-en-na um-ma-te-a-ta
7(diš)-ba 1(diš) ka₅-a-am₃ kun im-ur₃-ur₃-re
2(diš)-kam-ma ur-gir₁₅-gin₇ si-im-si-im i₃-ak-e
3(diš)-kam-ma uga{mušen}gin₇ za-na gug im-kul-e
4(diš)-kam-ma te₈{mušen} mah ad₆(|LU₂.LAGAB×U|) gu₇-a-gin₇ ka i₃-ša-an-ša-ša
5(diš)-kam-ma ur-bar-ra nu-me-a sila₄ gig₂-ga i₃-šub
6(diš)-kam-ma {d}nin-immaₓ(|LAGAB×IGI@g|){mušen}gin₇...tuš-a-gin₇ gu₃ mi-ni-ib-ra
7(diš)-kam-ma kušu₂{ku₆}am₃ a-ŋi₆ im-bu-bu-bu
7(diš)-be₂-ne diŋir munus nu-me-eš u₃ nitah nu-me-eš
nitah-ra šu mu-un-du₃-ne munus-ra a₂ mu-un-la₂-ne
munus-ra {ŋiš}tukul da-bi mu-ni-ib-ŋa₂-ŋa₂-ne
ir-si-im kalam-ma ba-an-ŋa₂-ŋa₂-ne er₂ gig
me diŋir-re-e-ne šu im-du₇-du₇-ne
{d}hendur-saŋ-ŋa₂ me-zu mah-am₃ lu₂ al nu-um-me
gu₂ <unk> ki kug ŋar-ŋar-ra-da
e₂-kur-ra {d}gibil₆ lu₂ sikil-la igi-bi-a ŋal₂-la-da
nin {d}nin-mug ša-ra-da-gub
ki-in-du kug-ge ŋal₂ da₁₃-da₁₃-da
{d}ama-abzu-e₂-kur-ra ša-ra-da-gub {d}dumu-zid-abzu
{ŋiš}gag e₂ kug-ga ŋal₂ da₁₃-da₁₃-da
{d}nin-niŋ₂-bun₂-na-ra ša-ra-da-gub {d}nin <unk> <unk> <unk>
umma{ki}a ki ur₅ sag₉ ŋar-ra-da
...ša-ra-da-gub
aratta{ki}e šu rib-ba-da
{d}lugal-ban₃-da...
niŋin₆{ki} kur a-ta il₂-la-da
sukkal <unk> <unk>...ša-ra-da-gub
...<unk>...
...
saŋ gig₂-ga šid-du₃-bi...
saŋ ug₅-ga kur-ra <unk> e-bi...
gal niŋir sila ur₃-ra e-ne dug₄-dug₄ <unk>...
e₂ ku₁₀-ku₁₀-ga-ba saŋ...
ur₃-bad₃ kalam-ma-ka igi ri-ri
en {d}hendur-saŋ-ŋa₂-ke₄ za-e ši-in-ga-me-en-na...
{d}en-ki-ke₄ lu₂ a-a sig₉-ga ŋiš₃ bi₂-in-dug₄-ga-ta
dumu 7(diš)-na mu-un-ši-ib-tud-da
dumu al-lub 7(diš)-na-ne-ne
an-na šag₄-ŋar-bi-še₃ im-ta-ab-gen₆-ne₂
ki-a uŋ₃ <unk> bi-še₃ ša-mu-ra-da-ab-us₂-e
utul₂ gub-ba-da kaš sur-ra-da
šeš-gal 7(diš)-ba ša-ra-da-gub
utul₂ gub-ba dug kaš sur-ra-ta niŋ₂-kud ša-ra-ab-ak-e
a id₂-da-ta a pu₂ gana₂-ta
<unk> sis-e a gibil-la₂-ta
2(diš)-kam-ma us₂-bi ša-ra-da-gub
a id₂-da-ta a pu₂ gana₂-ta
<unk> sis-e a gibil-la₂-ta niŋ₂-kud ša-ra-ab-ak-e
ku₆ tur-tur bur <unk> gu₇-u₃-de₃
ku₆ gal-gal a-gar₃-re <unk> e-da
3(diš)-kam-ma us₂-bi ša-ra-da-gub
ku₆ tur-tur bur <unk> gu₇-u₃-de₃
ku₆ gal-gal a-gar₃-re <unk> e-da niŋ₂-kud...
id₂ kug-ge a...
kun-bi asila...
4(diš)-kam-ma us₂-bi...
id₂ kug-ge a...
kun-bi asila la₂-da niŋ₂-kud...
{ŋiš}buniŋ niŋ₂-silaŋ-ŋa₂...
{ŋiš}<unk> ku₆ izi...
5(diš)-kam-ma us₂-bi...
{ŋiš}buniŋ niŋ₂-silaŋ-ŋa₂...
{ŋiš}<unk> ku₆ izi tag-ga-da niŋ₂-kud...
zar du₈-a-da še-zar...
še sig₉-ga ŋidru-še₃...
...us₂-bi ša-ra-da-gub
zar du₈-a-da še-zar sal-la-da
še sig₉-ga ŋidru-še₃ nu₂-a-da niŋ₂-kud...
pu₂{ŋiš}kiri₆ lal₃ ŋeštin...
ŋir₃-lam kug-ge saŋ...
...us₂-bi...
...lal₃ ŋeštin...
...kug-ge saŋ...
...
...šu ub-šu-unken-na-ka...
...ki-gub...
lu₂-ulu₃ diŋir-da nu-me-a
u₃ la-ba-gu-ul-e u₃ la-ba-tur-re
ukur₃ nu-um-me bur-šu-ma...
en-te-en-na <unk> sed <unk>...
e₂-me-eš bar su šaŋar...
sila-a du-a-ni saŋ-bi...
<unk> unken-na-ka hul...
id₂-da ed₃-da-bi ku₆ nu-dab₅-be₂
a-šag₄-ga ed₃-da-bi maš nu-dab₅-be₂
...e₂-gal...
kiŋ₂-gi₄-a kaš₄ ha-ba-ni-in-dug₄ sa₂ nu-ub-be₂
diŋir igi mu-un-ši-bar-ra-ni a₂-ni...
tukum-bi lu₂-ulu₃ diŋir-ra-a-ni an-na-kam
...sag₉-ga-ni...
...lul u₃-bi₂-in-dug₄...
...zid u₃-bi₂-in-dug₄...
...du-a-ni saŋ-bi...
...unken-na-ka hul...
id₂-da un-ed₃ ku₆...
...u₃-um-ŋen maš...
...lugal-la-ka un-kur₉ kaš...u₃-mu-un-ŋar im...
...kaš₄ ba-ni-in-dug₄-ga lu₂ ba-an-da-hul₂-le
diŋir igi mu-un-ši-bar-ra-ni a₂-na bi₂-in-gu-ul-e
ambar-ra {tum₉}ulu₃ ri-a-bi {ŋiš}ma₂ la-ba-an-da-su-su
...{ŋiš}gigir-ra ba-da-an-til-e
a-ab-ba ki niŋ₂-daŋal-la-ba ku₄-kur idim um-tag-ge
i₃-ne-eš₂ lu₂ lu₂-ra a-na an-na-an-dug₄
lu₂-ulu₃ lu₂-ra dili a-na an-na-an-tah
i₃-ne-eš₂ {d}utu...ne-a
ud um-zal {d}utu um-ta-e₃
{d}utu ki ŋiš-erin₂-na-ka mu-un-gub
tukum-bi lu₂ gud in-sa₁₀-sa₁₀
{d}utu {d}hendur-saŋ-ŋa₂-ra en₃ mu-na-tar-re
...gud sa₁₀-sa₁₀-de₃ igi-ŋal₂-la-ni nu-mu-na-ab-be₂
tukum-bi {d}hendur-saŋ-ŋa₂-ke₄ gud sa₁₀-sa₁₀-da mu-na-ab-be₂
{d}utu tur₃-ni du₃-a-bi nam im-mi-ib-tar-re
tukum-bi lu₂ udu in-sa₁₀-sa₁₀
{d}utu {d}hendur-saŋ-ŋa₂-ke₄ en₃ mu-na-tar-re
lu₂ udu sa₁₀-sa₁₀-de₃ igi-ŋal₂-la-ni nu-mu-na-ab-be₂
tukum-bi {d}hendur-saŋ-ŋa₂-ke₄ udu sa₁₀-sa₁₀-de₃ mu-na-ab-be₂
{d}utu amaš niŋin₂-na-bi nam im-ma-ab-tar-re
tukum-bi lu₂ saŋ in-sa₁₀-sa₁₀
{d}utu {d}hendur-saŋ-ŋa₂-ke₄ en₃ mu-na-tar-re
lu₂ saŋ sa₁₀-sa₁₀-de₃ igi-ŋal₂-la-ni nu-mu-na-ab-be₂
tukum-bi {d}hendur-saŋ-ŋa₂-ke₄...sa₁₀-sa₁₀ mu-na-ab-be₂
{d}utu a₂ ŋiš-erin₂-na-ka mu-un-na-gen₆-ne₂
tukum-bi lu₂ dam in-tuku-tuku
{d}utu {d}hendur-saŋ-ŋa₂-ke₄ en₃ mu-na-tar-re
lu₂ dam tuku-tuku igi-ŋal₂-la-ni nu-mu-na-ab-be₂
tukum-bi {d}hendur-saŋ-ke₄ dam tuku-tuku-da mu-na-ab-be₂
lu₂-ulu₃-bi dam in-ga-an-tuku-tuku dumu in-ga-an-u₃-tud
e₂ in-ga-du₃-e ŋa₂ in-ga-ni₁₀-ni₁₀
nitah-bi dam-a-ni dug₃-bi mu-un-da-ab-be₂
ki-sikil-bi ama₅ niŋ₂ dirig-ga dur₂ ki mu-un-ŋa₂-ŋa₂
i₃-ne-eš₂ lu₂ lu₂-ra a-na na-an-dug₄
lu₂ lu₂-ulu₃-ra dili a-na an-na-an-tah
<unk> ga-mu-un <unk> im-me-ne
<unk> ga-mu-un <unk> lu₂ nam tar-re-da
gud sam₂-a tur₃-ra gen₆-ne₂-de₃
udu sam₂-a amaš-a daŋal-e-de₃
saŋ sam₂-a e₂ lugal-la-ni-ta gu₂ ŋiš ŋa₂-ŋa₂-de₃
dug 1(diš) sila₃-ta a kab₂ di-de₃
ugnim igi zu₂ keše₂ me₃-ka
niŋir-e si gu₃ um-mi-in-ra
ur-saŋ an-edin-na du-a-ni
niŋir ušumgal ŋiri₃-ba zi-zi-de₃
niŋir {d}hendur-saŋ-ŋa₂-ke₄ su-ba zi-zi-de₃
a₂ mah niŋir-ra-ke₄ mi₂ dug₄-ga šul {d}utu za₃-mi₂
a₂ mah {d}hendur-saŋ-ŋa₂-ke₄ mi₂ dug₄-ga a-a {d}en-ki...

Cuneiform:
<SURFACE>
...
...𒅆𒅅...
...𒈨𒍪𒈤𒀀𒀭𒇽𒀠...
...𒃡𒂦𒁕𒈾𒊑𒊑
𒊕𒋗𒆕𒆕𒂗𒂗𒂊𒉈
𒂙𒋗𒂃𒁈𒁈𒆤𒉈
𒀖𒆪𒌧𒇻𒀀𒅆𒅍𒅍𒄿
𒃻𒈾𒊑𒈪𒀀𒂗𒉡𒌧<unk>𒀀𒁶𒋻𒂼𒄫𒄫𒂊
𒆍𒌓𒌓𒁺𒁀𒅅𒋺𒋺𒄑𒅅𒁉𒋻𒁀𒁺𒁍
𒀭𒉺𒊕𒂷𒈨𒍪𒈤𒀀𒀭𒇽𒀠𒉡𒌝𒈨
...𒈗𒀏𒆠𒆠𒃻𒂼𒆷𒁀𒋃𒆕𒁉𒍝𒂊𒈨𒂗
...𒅆𒁾𒈤𒀭𒀏𒋗𒍝𒅎𒈠𒁺
...𒂼𒀭𒀏𒊮𒈬𒋾𒉌𒅁𒊨𒅇
...𒌋𒂙𒉺𒄑𒄯𒊏𒁉𒆠𒂖𒆷𒉈𒅔𒊬
...𒍪𒋻𒋛𒂵𒅍𒆷𒀸𒅆...
...𒆬𒍪𒋼𒀀𒋛𒁲𒄑𒈣𒋽𒂖𒀀𒀭𒌓𒌓𒂵𒀀𒀭
𒅔𒎏𒂼𒀭𒀏𒈣𒋽𒆬𒊭𒈬𒊏𒀊𒋛𒀀𒂵
𒊮𒁀𒈜𒄭𒉣𒊭𒈬𒈾𒌇𒀀𒀭
𒃷𒍣𒆠𒈬𒂊𒃻𒊏𒍪𒍼𒍩𒄘𒃲𒆷𒀀𒀭
𒆠𒃻𒂵𒅎𒈪𒃻𒊏𒍪𒂊𒊑𒉈𒄑𒍂𒀀
𒉽𒍪𒂗𒀊𒆬𒂵𒁯𒄷
𒀭𒎏𒁯𒀀𒈗𒉢𒁓𒆷𒆠𒊏
𒀖𒉦𒆬𒄀𒉌𒈬𒈾𒀊𒉐𒂵𒈬𒈾𒀊𒉐
𒌗𒍠𒈬𒌓𒁲𒅗𒂵𒄰
𒀭𒎏𒁯𒀀𒂍𒍝𒃻𒊩𒍑𒁲
𒅔𒎏𒂼𒀭𒀏𒊭𒈬𒊏𒁕𒀊𒀝𒂊
𒀀𒇉𒍪𒄩𒆬𒅅𒉡𒌧𒆪𒆲𒁉𒉡𒋤𒂊
𒀀𒊮𒍪𒀳𒂊𒃻𒋻𒆷𒁀𒀊𒀝𒂊
𒄞𒍪𒋫𒇽𒄞𒇯𒁺𒁕𒆤𒄞𒆷𒁀𒊏𒀊𒇯𒁺𒉈
𒇻𒍪𒀀𒌑𒇥𒉡𒌧𒆭𒆭𒋃𒉡𒆕𒂊
𒄑<unk>𒍝𒄀𒉡𒄃𒁉
𒄑𒆹𒃻𒋃𒂷𒍪𒃻𒋻𒆷𒁀𒀊𒀝𒂊
𒍑𒇽𒆷𒂵𒈬𒂊𒅆𒆸𒈾𒀀𒆸𒈬𒈾𒀭𒆕𒍑
𒋻𒋛𒂵𒁀𒊕𒋗𒉈𒆕
𒆠𒂊𒉈𒁲𒁀𒈜𒂠𒅎𒋫𒂊𒂗
𒊕𒂦𒂵𒆳𒊏<unk>𒂊𒁕𒋼𒇲𒃲𒁉𒈨𒂗
𒀭𒉺𒊕𒂷𒈨𒍪𒈤𒀀𒀭𒇽𒀠𒉡𒌝𒈨
𒀭𒇽𒍇𒆤𒅥𒅘𒁕𒊭𒊏𒁕𒁺
𒇽𒍇𒄀𒆤𒀸𒆸𒅇𒉈𒅔𒆪𒋗𒈾...
𒈬𒀭𒉺𒊕𒂷𒅗𒌝𒈪𒅔𒅆𒊒
𒋻...𒈪𒅇𒈾𒅗𒋛𒁲𒁉...
𒁾𒊬𒁾𒊬𒀀𒊏𒇷<unk>...<unk><unk>...
<unk>𒁀𒋫𒇽𒌓𒉈<unk>...𒅎𒋫𒀊𒄀𒉌...
<unk>𒌍𒃡𒂦𒁕𒆠𒈿𒄭𒄭𒄀𒂗
𒂇𒊏𒐌𒈾𒉈𒉈...
...𒂦𒌧𒈠𒅗𒈠𒊏𒅆𒆸...
𒆠𒁀𒌧<unk>𒈠𒊏𒊏...
...𒅆𒌨𒅅𒌷𒀀...
...𒉈𒊒𒁺𒊮𒃻<unk>...
...𒅆𒊷𒀭𒆗...
...𒉡<unk>𒀭𒆗...
...
...<unk>...
...<unk><unk>𒋻...
...𒀀𒅎𒈪𒋗𒉀...
...<unk>𒄣𒈠<unk>...<unk>...
...<unk><unk>...𒄥𒊏
...𒁺𒁀𒋫𒅎𒋫<unk>𒉈𒌍
𒂊𒉈𒉈𒉈𒂗𒈪𒁖𒊏𒉈𒅔𒂠𒂊𒉈
𒎏𒀭𒈧𒀀𒅎𒈪𒅔𒆪𒁉𒉈
𒄴𒈨𒄭𒇷𒀀𒉈𒅔𒁺𒁍𒉈
𒌓𒉈𒌓𒋼𒂗𒈾𒌝𒈠𒋼𒀀𒋫
𒐌𒁀𒁹𒈜𒀀𒀀𒀭𒆲𒅎𒃡𒃡𒊑
𒈫𒄰𒈠𒌨𒂠𒁶𒋛𒅎𒋛𒅎𒉌𒀝𒂊
𒐈𒄰𒈠𒌑𒉀𒂵𒄷𒁶𒍝𒈾𒍝𒄢𒅎𒆰𒂊
𒐉𒄰𒈠𒀉𒄷𒈤𒇽𒇥𒅥𒀀𒁶𒅗𒉌𒊭𒀭𒊭𒊭
𒐊𒄰𒈠𒌨𒁇𒊏𒉡𒈨𒀀𒃢𒈪𒂵𒉌𒊒
𒐋𒄰𒈠𒀭𒎏𒇋𒄷𒁶...𒆪𒀀𒁶𒅗𒈪𒉌𒅁𒊏
𒐌𒄰𒈠𒆵𒄩𒀀𒀭𒀀𒈪𒅎𒁍𒁍𒁍
𒐌𒁉𒉈𒀭𒊩𒉡𒈨𒌍𒅇𒍑𒉡𒈨𒌍
𒍑𒊏𒋗𒈬𒌧𒆕𒉈𒊩𒊏𒀉𒈬𒌧𒇲𒉈
𒊩𒊏𒄑𒆪𒁕𒁉𒈬𒉌𒅁𒂷𒂷𒉈
𒅕𒋛𒅎𒌧𒈠𒁀𒀭𒂷𒂷𒉈𒀀𒅆𒍼
𒈨𒀭𒊑𒂊𒉈𒋗𒅎𒌌𒌌𒉈
𒀭𒉺𒊕𒂷𒈨𒍪𒈤𒀀𒀭𒇽𒀠𒉡𒌝𒈨
𒄘<unk>𒆠𒆬𒃻𒃻𒊏𒁕
𒂍𒆳𒊏𒀭𒉈𒄀𒇽𒂖𒆷𒅆𒁉𒀀𒅅𒆷𒁕
𒎏𒀭𒎏𒈮𒊭𒊏𒁕𒁺
𒆠𒅔𒁺𒆬𒄀𒅅𒋺𒋺𒁕
𒀭𒂼𒍪𒀊𒂍𒆳𒊏𒊭𒊏𒁕𒁺𒀭𒌉𒍣𒍪𒀊
𒄑𒆕𒂍𒆬𒂵𒅅𒋺𒋺𒁕
𒀭𒎏𒃻𒅮𒈾𒊏𒊭𒊏𒁕𒁺𒀭𒎏<unk><unk><unk>
𒄑𒆵𒆠𒀀𒆠𒄯𒊷𒃻𒊏𒁕
...𒊭𒊏𒁕𒁺
𒇶𒆠𒂊𒋗𒆗𒁀𒁕
𒀭𒈗𒌉𒁕...
𒀏𒆠𒆳𒀀𒋫𒅍𒆷𒁕
𒈛<unk><unk>...𒊭𒊏𒁕𒁺
...<unk>...
...
𒊕𒈪𒂵𒋃𒆕𒁉...
𒊕𒂦𒂵𒆳𒊏<unk>𒂊𒁉...
𒃲𒂇𒋻𒃡𒊏𒂊𒉈𒅗𒅗<unk>...
𒂍𒈪𒈪𒂵𒁀𒊕...
𒃡𒂦𒌧𒈠𒅗𒅆𒊑𒊑
𒂗𒀭𒉺𒊕𒂷𒆤𒍝𒂊𒅆𒅔𒂵𒈨𒂗𒈾...
𒀭𒂗𒆠𒆤𒇽𒀀𒀀𒋛𒂵𒍑𒉈𒅔𒅗𒂵𒋫
𒌉𒐌𒈾𒈬𒌧𒅆𒅁𒌅𒁕
𒌉𒀠𒈜𒐌𒈾𒉈𒉈
𒀭𒈾𒊮𒃻𒁉𒂠𒅎𒋫𒀊𒄀𒉌
𒆠𒀀𒌧<unk>𒁉𒂠𒊭𒈬𒊏𒁕𒀊𒍑𒂊
𒄰𒁺𒁀𒁕𒁉𒋩𒊏𒁕
𒋀𒃲𒐌𒁀𒊭𒊏𒁕𒁺
𒄰𒁺𒁀𒂁𒁉𒋩𒊏𒋫𒃻𒋻𒊭𒊏𒀊𒀝𒂊
𒀀𒀀𒇉𒁕𒋫𒀀𒇥𒃷𒋫
<unk>𒋀𒂊𒀀𒉋𒇲𒋫
𒈫𒄰𒈠𒍑𒁉𒊭𒊏𒁕𒁺
𒀀𒀀𒇉𒁕𒋫𒀀𒇥𒃷𒋫
<unk>𒋀𒂊𒀀𒉋𒇲𒋫𒃻𒋻𒊭𒊏𒀊𒀝𒂊
𒄩𒌉𒌉𒁓<unk>𒅥𒅇𒉈
𒄩𒃲𒃲𒀀𒃼𒊑<unk>𒂊𒁕
𒐈𒄰𒈠𒍑𒁉𒊭𒊏𒁕𒁺
𒄩𒌉𒌉𒁓<unk>𒅥𒅇𒉈
𒄩𒃲𒃲𒀀𒃼𒊑<unk>𒂊𒁕𒃻𒋻...
𒀀𒇉𒆬𒄀𒀀...
𒆲𒁉𒂰...
𒐉𒄰𒈠𒍑𒁉...
𒀀𒇉𒆬𒄀𒀀...
𒆲𒁉𒂰𒇲𒁕𒃻𒋻...
𒄑𒆹𒃻𒋃𒂷...
𒄑<unk>𒄩𒉈...
𒐊𒄰𒈠𒍑𒁉...
𒄑𒆹𒃻𒋃𒂷...
𒄑<unk>𒄩𒉈𒋳𒂵𒁕𒃻𒋻...
𒇡𒂃𒀀𒁕𒊺𒇡...
𒊺𒋛𒂵𒉺𒂠...
...𒍑𒁉𒊭𒊏𒁕𒁺
𒇡𒂃𒀀𒁕𒊺𒇡𒊩𒆷𒁕
𒊺𒋛𒂵𒉺𒂠𒈿𒀀𒁕𒃻𒋻...
𒇥𒄑𒊬𒋭𒃾...
𒄊𒇴𒆬𒄀𒊕...
...𒍑𒁉...
...𒋭𒃾...
...𒆬𒄀𒊕...
...
...𒋗𒌒𒋗𒌺𒈾𒅗...
...𒆠𒁺...
𒇽𒍇𒀭𒁕𒉡𒈨𒀀
𒅇𒆷𒁀𒄖𒌌𒂊𒅇𒆷𒁀𒌉𒊑
𒇳𒁺𒉡𒌝𒈨𒁓𒋗𒈠...
𒂗𒋼𒂗𒈾<unk>𒈻<unk>...
𒂍𒈨𒌍𒁇𒋢𒅥...
𒋻𒀀𒁺𒀀𒉌𒊕𒁉...
<unk>𒌺𒈾𒅗𒅆𒌨...
𒀀𒇉𒁕𒇯𒁺𒁕𒁉𒄩𒉡𒆪𒁉
𒀀𒊮𒂵𒇯𒁺𒁕𒁉𒈦𒉡𒆪𒁉
...𒂍𒃲...
𒆥𒄄𒀀𒁽𒄩𒁀𒉌𒅔𒅗𒁲𒉡𒌒𒁉
𒀭𒅆𒈬𒌧𒅆𒁇𒊏𒉌𒀉𒉌...
𒋗𒃻𒌉𒇲𒁉𒇽𒍇𒀭𒊏𒀀𒉌𒀭𒈾𒄰
...𒊷𒂵𒉌...
...𒈜𒅇𒉈𒅔𒅗...
...𒍣𒅇𒉈𒅔𒅗...
...𒁺𒀀𒉌𒊕𒁉...
...𒌺𒈾𒅗𒅆𒌨...
𒀀𒇉𒁕𒌧𒇯𒁺𒄩...
...𒅇𒌝𒁺𒈦...
...𒈗𒆷𒅗𒌧𒆭𒁉...𒅇𒈬𒌧𒃻𒅎...
...𒁽𒁀𒉌𒅔𒅗𒂵𒇽𒁀𒀭𒁕𒄾𒇷
𒀭𒅆𒈬𒌧𒅆𒁇𒊏𒉌𒀉𒈾𒉈𒅔𒄖𒌌𒂊
𒆹𒊏𒅎𒍇𒊑𒀀𒁉𒄑𒈣𒆷𒁀𒀭𒁕𒋢𒋢
...𒄑𒇀𒊏𒁀𒁕𒀭𒌀𒂊
𒀀𒀊𒁀𒆠𒃻𒂼𒆷𒁀𒆭𒆳𒅂𒌝𒋳𒄀
𒉌𒉈𒂠𒇽𒇽𒊏𒀀𒈾𒀭𒈾𒀭𒅗
𒇽𒍇𒇽𒊏𒀸𒀀𒈾𒀭𒈾𒀭𒈭
𒉌𒉈𒂠𒀭𒌓...𒉈𒀀
𒌓𒌝𒉌𒀭𒌓𒌝𒋫𒌓𒁺
𒀭𒌓𒆠𒄑𒂟𒈾𒅗𒈬𒌧𒁺
𒋗𒃻𒌉𒇲𒁉𒇽𒄞𒅔𒉚𒉚
𒀭𒌓𒀭𒉺𒊕𒂷𒊏𒇷𒈬𒈾𒋻𒊑
...𒄞𒉚𒉚𒉈𒅆𒅅𒆷𒉌𒉡𒈬𒈾𒀊𒁉
𒋗𒃻𒌉𒇲𒁉𒀭𒉺𒊕𒂷𒆤𒄞𒉚𒉚𒁕𒈬𒈾𒀊𒁉
𒀭𒌓𒉣𒇬𒉌𒆕𒀀𒁉𒉆𒅎𒈪𒅁𒋻𒊑
𒋗𒃻𒌉𒇲𒁉𒇽𒇻𒅔𒉚𒉚
𒀭𒌓𒀭𒉺𒊕𒂷𒆤𒇷𒈬𒈾𒋻𒊑
𒇽𒇻𒉚𒉚𒉈𒅆𒅅𒆷𒉌𒉡𒈬𒈾𒀊𒁉
𒋗𒃻𒌉𒇲𒁉𒀭𒉺𒊕𒂷𒆤𒇻𒉚𒉚𒉈𒈬𒈾𒀊𒁉
𒀭𒌓𒁦𒆸𒈾𒁉𒉆𒅎𒈠𒀊𒋻𒊑
𒋗𒃻𒌉𒇲𒁉𒇽𒊕𒅔𒉚𒉚
𒀭𒌓𒀭𒉺𒊕𒂷𒆤𒇷𒈬𒈾𒋻𒊑
𒇽𒊕𒉚𒉚𒉈𒅆𒅅𒆷𒉌𒉡𒈬𒈾𒀊𒁉
𒋗𒃻𒌉𒇲𒁉𒀭𒉺𒊕𒂷𒆤...𒉚𒉚𒈬𒈾𒀊𒁉
𒀭𒌓𒀉𒄑𒂟𒈾𒅗𒈬𒌧𒈾𒄀𒉌
𒋗𒃻𒌉𒇲𒁉𒇽𒁮𒅔𒌇𒌇
𒀭𒌓𒀭𒉺𒊕𒂷𒆤𒇷𒈬𒈾𒋻𒊑
𒇽𒁮𒌇𒌇𒅆𒅅𒆷𒉌𒉡𒈬𒈾𒀊𒁉
𒋗𒃻𒌉𒇲𒁉𒀭𒉺𒊕𒆤𒁮𒌇𒌇𒁕𒈬𒈾𒀊𒁉
𒇽𒍇𒁉𒁮𒅔𒂵𒀭𒌇𒌇𒌉𒅔𒂵𒀭𒅇𒌅
𒂍𒅔𒂵𒆕𒂊𒂷𒅔𒂵𒆸𒆸
𒍑𒁉𒁮𒀀𒉌𒄭𒁉𒈬𒌧𒁕𒀊𒁉
𒆠𒂖𒁉𒃣𒃻𒋛𒀀𒂵𒂉𒆠𒈬𒌧𒂷𒂷
𒉌𒉈𒂠𒇽𒇽𒊏𒀀𒈾𒈾𒀭𒅗
𒇽𒇽𒍇𒊏𒀸𒀀𒈾𒀭𒈾𒀭𒈭
<unk>𒂵𒈬𒌧<unk>𒅎𒈨𒉈
<unk>𒂵𒈬𒌧<unk>𒇽𒉆𒋻𒊑𒁕
𒄞𒉚𒀀𒉣𒇬𒊏𒄀𒉌𒉈
𒇻𒉚𒀀𒁦𒀀𒂼𒂊𒉈
𒊕𒉚𒀀𒂍𒈗𒆷𒉌𒋫𒄘𒄑𒂷𒂷𒉈
𒂁𒁹𒋡𒋫𒀀𒅘𒁲𒉈
𒆠𒋢𒇻𒂠𒃻𒅆𒅗𒆟𒀞𒅗
𒂇𒂊𒋛𒅗𒌝𒈪𒅔𒊏
𒌨𒊕𒀭𒂔𒈾𒁺𒀀𒉌
𒂇𒃲𒁔𒄊𒁀𒍣𒍣𒉈
𒂇𒀭𒉺𒊕𒂷𒆤𒋢𒁀𒍣𒍣𒉈
𒀉𒈤𒂇𒊏𒆤𒊩𒅗𒂵𒂄𒀭𒌓𒍠𒊩
𒀉𒈤𒀭𒉺𒊕𒂷𒆤𒊩𒅗𒂵𒀀𒀀𒀭𒂗𒆠...